D Fisch sind ä paraphyletisches Taxon, das bedütöt, dass d'Gruppe nid alli Nochkomme vo de gemeinsame Vorfahre vo allene Fische umfasst. Es fehle nämlig d'Landwirböltier (Tetrapoda), wo eigentlich ä Untergruppe vo de Chnochefisch darstelle. So sind bispilswis d' Quasteflosser und d'Lungefisch änger mit de Landwirböltiere vorwandt als mit andere Fisch. Us kladistischor Sicht sind d'Fisch dohär kei gültigs Taxon mer, da noch die Medode nur monophyletischi  Gruppe anorkannt und benennt wärde. Fisch lön sich am beste als Uusschlusstaxon definiere: Fische sind alli Kiefermülor, wo keini Landwirböltier sind. Grundsätzlich nid zu de Fische gehöre d'Kieferlose (Agnatha), wie bispilswise d'Nünauge, die trozdäm mängmol im populäre Sprochgebruch als "Fisch" bezeichnöt wärde.